CELEX: 32013R0064
Language: mt
Date: 2013-01-24 00:00:00
Title: Regolament ta’ Implimentazzjoni tal-Kummissjoni (UE) Nru 64/2013 tal- 24 ta’ Jannar 2013 li jemenda r-Regolament (KE) Nru 2535/2001 fir-rigward tal-amministrazzjoni tal-kwoti tat-tariffa tad-WTO għall-ġobon u l-butir tan-New Zealand

25.1.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 22/1
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 64/2013
   tal-24 ta’ Jannar 2013
   li jemenda r-Regolament (KE) Nru 2535/2001 fir-rigward tal-amministrazzjoni tal-kwoti tat-tariffa tad-WTO għall-ġobon u l-butir tan-New Zealand
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament Waħdieni dwar l-OKS) (1), u b’mod partikolari l-Artikolu 144(1) u l-Artikolu 148(c), flimkien mal-Artikolu 4 tiegħu,
   Billi:
   
               (1)
            
            
               It-Taqsima 1 tal-Kapitolu III tat-Titolu 2 tar-Regolament tal-Kummissjoni (KE) Nru 2535/2001 tal-14 ta’ Diċembru 2001 li jipprovdi regoli dettaljati biex ikun applikat ir-Regolament tal-Kunsill (KE) Nru 1255/1999 rigward l-arranġamenti tal-importazzjoni tal-ħalib u tal-prodotti tal-ħalib u biex jinfetħu kwoti tat-tariffa (2), jistabbilixxi r-regoli dwar l-amministrazzjoni tal-kwoti tal-importazzjoni minn ċerti pajjiżi terzi elenkati fl-Anness III.B ta’ dak ir-Regolament. Dawk ir-regoli jipprovdu għall-ħruġ ta’ liċenzja tal-importazzjoni meta jiġi ppreżentat ċertifikat ta’ arranġament ta’ sorveljanza minn ġewwa korrispondenti (IMA 1).
            
         
               (2)
            
            
               L-esperjenza fir-rigward tal-amministrazzjoni tal-kwoti tat-tariffa għall-ġobon tan-New Zealand (in-numri tal-kwota 09.4514 u 09.4515) tat prova li amministrazzjoni daqstant effiċjenti ta’ dawk il-kwoti tista’ tintlaħaq ukoll permezz ta’ sistema li tinvolvi anqas piż amministrattiv għall-importaturi u għall-korpi tal-ħruġ tal-liċenzji tal-Istati Membri. Skont dik is-sistema l-funzjonijiet taċ-ċertifikat l-IMA1 għall-prova tal-oriġni u għall-eliġibilità tal-oġġetti waqt l-importazzjoni huma miżmuma iżda l-ħruġ ta’ liċenzji tal-importazzjoni m’għadux soġġett għall-preżentazzjoni ta’ dak iċ-ċertifikat. Għalhekk jixraq li dawk il-kwoti jiġu sottomessi għar-regoli tal-Kapitolu I tat-Titolu 2 tar-Regolament (KE) Nru 2535/2001.
            
         
               (3)
            
            
               Bil-għan li tiġi evitata l-ispekulazzjoni filwaqt li tiġi żgurata l-utilizzazzjoni massima tal-kwoti tat-tariffa għall-ġobon tan-New Zealand, l-applikazzjonijiet għal-liċenzji għandhom ikunu limitati għal 25 % tal-kwota rilevanti disponibbli.
            
         
               (4)
            
            
               Meta titqies l-istaġonalità fuq il-produzzjoni tal-ħalib fin-New Zealand, l-evoluzzjoni tal-prezzijiet u ż-żmien meħtieġ biex il-prodotti kkonċernati jinġarru lejn l-Unjoni, huwa xieraq li jkun hemm it-tielet rawnd ta’ allokazzjoni ta’ liċenzji tal-importazzjoni f”Settembru għall-kwoti msemmija fil-Parti K tal-Anness I u fil-Parti A tal-Anness III.
            
         
               (5)
            
            
               Ir-Regolament (KE) Nru 2535/2001 għandu għalhekk jiġi emendat skont dan.
            
         
               (6)
            
            
               Sabiex jingħata żmien biżżejjed biex l-applikanti, l-awtoritajiet kompetenti u lill-Istati Membri jikkonformaw mar-regoli l-ġodda, huwa xieraq li dawk ir-regoli japplikaw mis-sena tal-kwota 2014.
            
         
               (7)
            
            
               Il-miżuri stipulati f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   Emenda tar-Regolament (KE) Nru 2535/2001
   Ir-Regolament (KE) Nru 2535/2001 huwa emendat kif ġej:
   
               (1)
            
            
               Fl-Artikolu 5, jiżdied il-punt li ġej:
               
                           “(k)
                        
                        
                           il-kwoti msemmija fil-Parti K tal-Anness I.”;
                        
                     
         
               (2)
            
            
               Fl-Artikolu 6, l-ewwel paragrafu jinbidel b’dan li ġej:
               “L-Anness I jistipula l-kwoti tat-tariffa, id-dazji li għandhom jiġu applikati, il-kwantitajiet massimi li għandhom jiġu importati kull sena, il-perjodi tal-kwoti tat-tariffa tal-importazzjoni u t-tqassim tagħhom f’subperjodi.”
            
         
               (3)
            
            
               Il-paragrafu 2 tal-Artikolu 13 jinbidel b’dan li ġej:
               “2.   L-applikazzjonijiet għal-liċenzji għandhom ikunu għal tal-anqas 10 tunnellati u għal mhux aktar mill-kwantità disponibbli fl-ambitu tal-kwota tas-subperjodu kif imsemmi fl-Artikolu 6.
               Madankollu, l-applikazzjonijiet għal-liċenzji għandhom ikunu:
               
                           (a)
                        
                        
                           fil-każ tal-kwoti msemmija fil-punt (a) tal-Artikolu 5, għal mhux aktar minn 10 % tal-kwantità disponibbli;
                        
                     
                           (b)
                        
                        
                           fil-każ tal-kwoti msemmija fil-punt (k) tal-Artikolu 5, għal mhux aktar minn 25 % tal-kwantità disponibbli.”
                        
                     
         
               (4)
            
            
               Fl-Artikolu 14, jiddaħħal il-paragrafu 1a li ġej:
               “1a.   Għall-kwoti msemmija fil-Parti K tal-Anness I, l-applikazzjonijiet għal liċenzji jistgħu jiġu ddepożitati biss:
               
                           (a)
                        
                        
                           mill-20 sat-30 ta’ Novembru, għal importazzjonijiet matul il-perjodu mill-1 ta’ Jannar sat-30 ta’ Ġunju ta’ wara;
                        
                     
                           (b)
                        
                        
                           mill-1 sal-10 ta’ Ġunju, għal importazzjonijiet matul il-perjodu mill-1 ta’ Lulju sal-31 ta’ Diċembru ta’ wara;
                        
                     
                           (c)
                        
                        
                           mill-1 sal-10 ta’ Settembru, għal importazzjonijiet matul il-perjodu mill-1 ta’ Ottubru sal-31 ta’ Diċembru ta’ wara.”
                        
                     
         
               (5)
            
            
               Fl-Artikolu 19, jiżdied il-paragrafu 3 li ġej:
               “3.   Għall-kwoti msemmija fil-Parti K tal-Anness I, ir-rata tad-dazju mnaqqsa għandha tkun applikata fuq:
               
                           (d)
                        
                        
                           l-aċċettazzjoni tad-dikjarazzjoni ta’ rilaxx għal ċirkolazzjoni libera;
                        
                     
                           (e)
                        
                        
                           il-preżentazzjoni tal-liċenza tal-importazzjoni; kif ukoll
                        
                     
                           (f)
                        
                        
                           il-preżentazzjoni ta’ ċertifikat IMA 1 kif stabbilit fl-Anness IX, maħruġ minn korp tal-ħruġ elenkat fl-Anness XII u li jkun fih il-partikolaritajiet rilevanti stabbiliti fl-Anness XI, li jagħti prova tar-rekwiżiti tal-eliġibilità u tal-oriġini tal-prodott koperti minn dikjarazzjoni ta’ rilaxx għal ċirkolazzjoni libera.
                           L-awtoritajiet tad-dwana għandhom jindikaw in-numru tas-serje taċ-ċertifikat tal-IMA 1 fuq il-liċenzja tal-importazzjoni.
                           L-Artikoli 37(2), (3) u (4) għandhom japplikaw mutatis mutandis.”
                        
                     
         
               (6)
            
            
               Il-paragrafu 4 tal-Artikolu 34 jinbidel b’dan li ġej:
               “4.   L-Anness III.A jistipula l-kwoti tat-tariffa, id-dazji li għandhom jiġu applikati, il-kwantitajiet massimi li għandhom jiġu importati kull sena, il-perjodi tal-kwoti tat-tariffa tal-importazzjoni u t-tqassim tagħhom f’subperjodi.”
            
         
               (7)
            
            
               L-Artikolu 34a jinbidel b’dan li ġej:
               “Artikolu 34a
               1.   Il-kwoti għandhom jiġu mqassma f’żewġ partijiet kif imsemmija fl-Anness III.A:
               
                           (a)
                        
                        
                           il-kwota Nru 09.4195 (minn hawn ‘il quddiem imsejћa parti A) għandhom jitqassmu fost l-importaturi tal-Unjoni li huma approvati skont id-dispożizzjonijiet tal-Artikolu 7 u li jistgħu jagħtu prova li huma importaw skont waħda mill-kwoti 09.4195 u 09.4182 matul l-24 xahar ta’ qabel ix-xahar ta’ Novembru li jiġi qabel is-sena tal-kwota;
                        
                     
                           (b)
                        
                        
                           il-kwota Nru 09.4182 (minn hawn ‘il quddiem imsejħa parti B) għandha tkun riservata għall-applikanti:
                           
                                       (i)
                                    
                                    
                                       li huma approvati skont id-dispożizzjonijiet tal-Artikolu 7, u
                                    
                                 
                                       (ii)
                                    
                                    
                                       li jistgħu jagħtu prova li matul il-perjodu ta’ tnax-il (12) xahar ta’ qabel ix-xahar ta’ Novembru li jiġi qabel is-sena tal-kwota huma importaw fi u/jew esportaw mill-Komunità tal-inqas 100 tunnellata ta’ ħalib jew ta’ prodotti tal-ħalib koperti mill-Kapitolu 04 tan-Nomenklatura Magħquda f’mhux inqas minn 4 operazzjonijiet separati.
                                    
                                 
                     2.   L-applikazzjonijiet għal-liċenzji tal-importazzjoni jistgħu jiġu ddepożitati biss:
               
                           (a)
                        
                        
                           mill-20 sat-30 ta’ Novembru, għal importazzjonijiet matul il-perjodu mill-1 ta’ Jannar sat-30 ta’ Ġunju ta’ wara;
                        
                     
                           (b)
                        
                        
                           mill-1 sal-10 ta’ Ġunju, għal importazzjonijiet matul il-perjodu mill-1 ta’ Lulju sal-31 ta’ Diċembru ta’ wara;
                        
                     
                           (c)
                        
                        
                           mill-1 sal-10 ta’ Settembru, għal importazzjonijiet matul il-perjodu mill-1 ta’ Ottubru sal-31 ta’ Diċembru ta’ wara.
                        
                     3.   Biex ikunu ammissibbli, l-applikazzjoniet għal-liċenzji tal-importazzjoni jistgħu jkopru, għal kull applikant:
               
                           (a)
                        
                        
                           għall-parti A, mhux aktar minn 125 % tal-kwantitajiet li kienu importati skont il-kwoti 09.4195 u 09.4182, matul il-perjodu ta’ 24 xahar ta’ qabel ix-xahar ta’ Novembru li jiġi qabel is-sena tal-kwota;
                        
                     
                           (b)
                        
                        
                           għall-parti B, mhux inqas minn 20 tunnellata u mhux iżjed minn 10 % tal-kwantità disponibbli għas-subperjodu u sakemm huma jkunu kapaċi jagħtu prova għas-sodisfazzjon tal-awtorità kompetenti tal-Istat Membru konċernat li huma jissodisfaw il-kondizzjonijiet stipulati fil-punt b tal-paragrafu 1.
                           Soġġett għall-konformità mal-kondizzjonijiet tal-eliġibilità, l-applikanti jistgħu japplikaw simultanjament skont iż-żewġ partijiet tal-kwota.
                           L-applikazzjonijiet għal-liċenzji tal-importazzjoni għandhom ikunu separati għall-parti A u għall-parti B.
                        
                     4.   L-applikazzjonijiet għal liċenzji tal-importazzjoni jistgħu jiġu ddepożitati biss fl-Istat Membru fejn ingħatat l-approvazzjoni skont l-Artikolu 7, u għandu jkollhom in-numru tal-approvazzjoni tal-importatur.
               5.   Il-provi msemmija fil-paragrafi 1 u 3 għandhom jingħataw skont it-tieni subparagrafu tal-Artikolu 5 tar-Regolament (KE) Nru 1301/2006.
               Dawn il-provi għandhom ikunu sottomessi fil-ħin li jiġu ddepożitati l-applikazzjonijiet għal-liċenzji tal-importazzjoni u għandhom ikunu validi għas-sena tal-kwota rilevanti.”
            
         
               (8)
            
            
               Fl-Anness I, tiżdied il-Parti K ġdida, li t-test tagħha huwa stabbilit fl-Anness ta’ dan ir-Regolament.
            
         
               (9)
            
            
               Il-Parti A tal-Anness III tinbidel bit-test li jidher fl-Anness II ta’ dan ir-Regolament.
            
         
               (10)
            
            
               Fil-Parti B tal-Anness III, jitħassru l-entrati li jikkonċernaw in-numri tal-kwota 09.4514 u 09.4515.
            
         Artikolu 2
   Dħul fis-seħħ u applikazzjoni
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu japplika mis-sena tal-kwota li tibda mill-1 ta’ Jannar 2014.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-24 ta’ Jannar 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 299, 16.11.2007, p. 1.
   
      (2)  ĠU L 341, 22.12.2001, p. 29.
   
      ANNESS I
      
         “I.K
         
         KWOTI TAT-TARIFFA SKONT IL-FTEHIMIET GATT/WTO SPEĊIFIKATI SKONT IL-PAJJIŻ TAL-ORIĠINI: IN-NEW ZEALAND
         
                     Numru tal-kwota
                  
                  
                     Kodiċi tan-NM
                  
                  
                     Deskrizzjoni
                  
                  
                     Pajjiż tal-oriġini
                  
                  
                     Kwota annwali mill-1 ta’ Jannar sal-31 ta’ Diċembru
                     (f’tunnellati)
                  
                  
                     Kwantità mill-1 ta’ Jannar sat-30 ta’ Ġunju
                     (f’tunnellati)
                  
                  
                     Kwantità mill-1 ta’ Lulju sal-31 ta’ Diċembru
                     (f’tunnellati)
                  
                  
                     Kwantità mill-1 ta’ Ottubru sal-31 ta’ Diċembru
                     (f’tunnellati)
                  
                  
                     Dazju tal-importazzjoni
                     (EUR/100 kg piż nett)
                  
               
                     09.4515
                  
                  
                     0406 90 01 
                  
                  
                     Ġobon għall-ipproċessar (1)
                     
                  
                  
                     In-New Zealand
                  
                  
                     4 000 
                  
                  
                     4 000 
                  
                  
                     —
                  
                  
                     —
                  
                  
                     17,06 
                  
               
                     09.4514
                  
                  
                     ex 0406 90 21 
                  
                  
                     Ġobniet taċ-Cheddar sħaħ (tal-forma konvenzjonali ċatta ċilindrika ta’ piż nett ta’ mhux inqas minn 33 kg iżda mhux iktar minn 44 kg u ġobniet fi blokok kubiċi jew f’forma ġeometrika magħmula minn sitt parallelogrammi (parallelepiped), ta’ piż nett ta’ 10 kg jew iktar) ta’ kontenut ta’ xaħam ta’ 50 % jew iktar tal-piż fil-materjal niexef, immaturat għal mill-inqas tliet xhur
                  
                  
                     In-New Zealand
                  
                  
                     7 000 
                  
                  
                     7 000 
                  
                  
                     —
                  
                  
                     —
                  
                  
                     17,06 
                  
               
      
         (1)  L-utilizzazzjoni għal dan l-iskop partikolari se tkun sorveljata permezz tal-applikazzjoni tad-dispożizzjonijiet tal-Unjoni stabbiliti dwar is-suġġett. Il-ġobniet konċernati huma kkunsidrati bħala proċessati meta dawn ikunu ġew ipproċessati fi prodotti li jaqgħu taħt is-subintestatura 040630 tan-Nomenklatura Magħquda. L-Artikoli 291 sa 300 tar-Regolament (KEE) Nru 2454/93 japplikaw.”
   
   
      ANNESS II
      
         “ΙII.A
         
         KWOTA TAT-TARIFFA SKONT IL-FTEHIMIET GATT/WTO SPEĊIFIKATI SKONT IL-PAJJIŻ TAL-ORIĠINI: BUTIR TAN-NEW ZEALAND
         
                     Kodiċi tan-NM
                  
                  
                     Deskrizzjoni
                  
                  
                     Pajjiż tal-oriġini
                  
                  
                     Kwota annwali mill-1 ta’ Jannar sal-31 ta’ Diċembru
                     (f’tunnellati)
                  
                  
                     Kwantità mill-1 ta’ Jannar sat-30 ta’ Ġunju
                     (f’tunnellati)
                  
                  
                     Kwantità mill-1 ta’ Lulju sal-31 ta’ Diċembru
                     (f’tunnellati)
                  
                  
                     Kwantità mill-1 ta’ Ottubru sal-31 ta’ Diċembru
                     (f’tunnellati)
                  
                  
                     Dazju tal-importazzjoni
                     (EUR/100 kg piż nett)
                  
               
                     ex 0405 10 11 
                     ex 0405 10 19 
                  
                  
                     Butir, li għandu mill-inqas sitt ġimgħat, b’kontenut ta’ xaħam bil-piż ta’ mhux inqas minn 80 % iżda inqas minn 85 % immanifatturat diretattament mill-ħalib jew mill-krema mingħajr l-użu ta’ materjali maħżunin, fi proċess uniku, awtonomu u mingħajr interruzzjoni
                  
                  
                     In-New Zealand
                  
                  
                     74 693 
                  
                  
                     Kwota 09.4195
                     Parti A:
                     20 540,5 
                  
                  
                     Kwota 09.4195
                     Parti A:
                     20 540,5 
                  
                  
                     Kwota 09.4195
                     Parti A:
                     —
                  
                  
                     70,00 ”
                  
               
                     ex 0405 10 30 
                  
                  
                     Butir, li għandu mill-inqas sitt ġimgħat, b’kontenut ta’ xaħam bil-piż ta’ mhux inqas minn 80 % iżda inqas minn 85 %, immanifatturat direttament mill-ħalib jew mill-krema mingħajr l-użu ta’ materjali maħżunin, fi proċess fi proċess uniku, awtonomu u mingħajr interruzzjoni, li jista’ jinvolvi li l-krema tgħaddi minn stadju li fih, ix-xaħam tal-butir jiġi kkonċentrat u/jew maqsum fi frazzjonijiet (il-proċessi magħrufin bħala “Ammix” u “Spreadable)”
                  
                  
                     Kwota 09.4182
                     Parti B:
                     16 806 
                  
                  
                     Kwota 09.4182
                     Parti B:
                     16 806 
                  
                  
                     Kwota 09.4182
                     Parti B:
                     —